techiaith/cofnodycynulliad_en-cy huggingface dataset:
English: Well, I'm not sure if that agreement is going to come to an end, and in what form it will come to an end. May I make it clear - ? As a Minister who was part of the Plaid Cymru group when this agreement was reached - I wasn't part of the negotiations. I haven't participated in those negotiations, but those discussions have been led by the Cabinet Secretary, because he was responsible for the initial negotiations. And then, the allocations agreed in the budget have now been put in place, and the Cabinet Secretary, as I understand it, will meet with the leader or representatives of the Plaid Cymru group to discuss the situation further. As far as I am concerned, I would welcome any suggestions related to my budget that would emphasise any further developments in that budgetary relationship.
Welsh: Wel, nid wyf yn siŵr a yw'r cytundeb yn mynd i ddod i ben, ac ym mha ffurf y bydd yn dod i ben. A gaf i ei gwneud hi'n glir - ? Fel Gweinidog a oedd yn rhan o grŵp Plaid Cymru pan wnaed y cytundeb yma - nid oeddwn i'n rhan o'r trafodaethau. Nid wyf i wedi cymryd rhan yn y trafodaethau, ond mae'r trafodaethau yna wedi cael eu harwain gan yr Ysgrifennydd Cabinet, gan mai fo a oedd yn gyfrifol am y trafodaethau ar y dechrau. Ac yna, mae'r dyraniadau cyfan a gytunwyd yn y gyllideb wedi cael eu gweithredu, ac mae'r Ysgrifennydd Cabinet, rydw i'n deall, yn mynd i gwrdd ag arweinydd neu gynrychiolwyr grŵp Plaid Cymru i drafod y sefyllfa ymhellach. Cyn belled ag yr ydw i yn y cwestiwn, mi fuaswn i'n croesawu unrhyw awgrymiadau sydd yn dod o fewn fy nghyllideb i a fyddai'n pwysleisio unrhyw ddatblygiad pellach yn y berthynas gyllidol.
English: Great, thank you very much. In terms of a change of emphasis in the portfolio, for example - in terms of how your portfolio can help in targeting those who have mental health problems and how you can be part of the health agenda in a more proactive way - is there going to be a change in emphasis in your portfolio in terms of the budget on preventing some of these things from getting worse, and then in speaking with your colleagues in the Cabinet on how you can influence what they're doing within their budgets?
Welsh: Grêt, diolch yn fawr iawn. O ran newid emphasis o fewn y portffolio tuag at atal, er enghraifft - sut mae eich portffolio chi yn gallu helpu, drwy dargedu'r rheini sydd â phroblemau iechyd meddwl, sut ydych chi'n gallu bod yn rhan o'r agenda iechyd yn fwy rhagweithiol - a oes yna newid emphasis yn mynd i fod o fewn eich portffolio chi o ran y gyllideb ar atal rhai o'r pethau yma rhag mynd yn waeth, ac felly, wedyn, o ran siarad gyda'ch cydweithwyr yn y Cabinet ar sut ydych chi'n gallu dylanwadu ar yr hyn maen nhw'n ei wneud o fewn eu cyllidebau nhw?
English: Well, I think at the moment that we're in a situation where the agreement is for two years with Plaid Cymru, and therefore the figures in the budget haven't changed. But the Minister refers to the fact that we collaborate across other portfolios and that there is more, now, sharing of budgets, in particular on the physical activity agenda, where there's sharing as the health side and us put money together for collaboration to try and solve those problems, in terms of the physical activity agenda.
Welsh: Wel, rydw i'n meddwl ar y foment ein bod ni mewn sefyllfa lle mae'r cytundeb am ddwy flynedd gyda Phlaid Cymru, ac felly nid yw'r ffigurau yn y gyllideb wedi newid. Ond mae'r Gweinidog yn cyfeirio at y ffaith ein bod ni'n cydweithio ar draws gyda phortffolios eraill a bod mwy, nawr, o rannu cyllidebau, yn arbennig ar ochr y physical activity agenda, lle mae yna rannu - ein bod ni a'r ochr iechyd yn rhoi arian at ei gilydd ar gyfer cydweithio i geisio datrys y problemau hynny, o safbwynt y physical activity agenda.
English: Jason has referred to libraries. I've had an opportunity to visit half a dozen or more new libraries that were being opened in various different locations, and the most positive impression I've had is how many community groups, covering a whole range of ages - so, these are groups representing the pre-primary sector, through to groups representing older people and those representing people with mental health issues - are using these public buildings. I was in the library in Denbigh recently, and I was questioning the relevant staff member there, who was working jointly for the health board in north Wales and for social services, and was of course making use of the library, and the clear message I heard there was that the library was seen as a neutral space - a comfortable, warm, colourful space, and a very accessible space. That is, there's no question of people looking at someone and saying, 'Well, this individual has a problem because he or she goes to the library.' It's a neutral space where people can meet, and it's a very positive space, a positive hub, particularly for preventative activities in the areas of mental health, but also in terms of family care and the elderly, and we would encourage that, certainly.
Welsh: Mae Jason wedi cyfeirio at lyfrgelloedd. Rydw i wedi cael cyfle i ymweld â mwy na hanner dwsin a mwy erbyn hyn o lyfrgelloedd newydd a oedd yn cael eu hagor mewn gwahanol lefydd, a'r argraff fwyaf positif rydw i wedi'i chael ydy cymaint o grwpiau cymunedol, drwy oes pobl - hynny ydy, grwpiau o'r lefel cyn-cynradd, ochr y meithrin, drwodd i grwpiau henoed, ac yn arbennig grwpiau iechyd meddwl - sy'n defnyddio'r adeiladau cyhoeddus yma. Roeddwn i yn y llyfrgell yn Ninbych yn ddiweddar, ac yn holi'r gweithiwr perthnasol, a oedd yn gweithio ar y cyd i'r bwrdd iechyd yn y gogledd ac i'r gwasanaethau cymdeithasol, ac, wrth gwrs, yn defnyddio'r llyfrgell, a'r neges glir yr oeddwn i'n ei chael oedd bod y llyfrgell yn cael ei hystyried fel lle niwtral, cyfforddus, cynnes, lliwgar a hawdd mynd iddi hi. Hynny yw, nid oes yna ddim cwestiwn o bobl yn edrych ar rywun ac yn meddwl, 'Mae gan y person yma broblem gan ei fod o'n mynd i'r llyfrgell.' Hynny yw, mae o'n le niwtral lle mae pobl yn gallu cwrdd, ac yna mae o yn lle positif iawn, yn fath o hub positif iawn i wneud, yn enwedig, gweithgaredd ataliol ym maes iechyd meddwl, ond hefyd ym maes gofal teuluol a maes yr henoed, ac rydym ni'n annog hynny, wrth gwrs.
English: Okay, thank you very much. Sorry - we have to move on, unfortunately. Just one final question from me on the evaluation of the Fusion programme and how that has influenced allocations in your area. Last time you came to this session, you said that you hadn't had an opportunity to look in detail at the programme, but that you were a personal friend of Baroness Andrews, so is there an update in terms of how the Fusion programme - ?
Welsh: Ocê, diolch yn fawr iawn. Sori - rydym ni jest yn gorfod symud ymlaen, yn anffodus. Mae jest un cwestiwn olaf gen i ar werthuso'r rhaglen Cyfuno a sut mae hynny wedi dylanwadu ar ddyraniadau yn eich maes chi. Tro diwethaf y gwnaethoch chi ddod i'r sesiwn yma, roeddech chi'n dweud nad oeddech chi wedi cael cyfle i edrych yn fanwl ar y cynllun, ond eich bod yn gyfaill personol i'r Farwnes Andrews, felly a oes yna ddiweddariad o ran sut mae'r rhaglen Cyfuno wedi - ?
English: Yes. There are evaluations of the pilot schemes, but we have now moved on to assess the scheme as a whole, and there are reports - these are all public documents - that you would have been able to view. I'm very grateful to Baroness Andrews, who continues to advise us, in her own inimitable way, in terms of how we take action on the report that she provided to us initially. There is a more comprehensive report that I could send to you, perhaps, on the Fusion programme, to explain exactly how we are working in partnership with the local authorities and how these opportunities are developing. The eight partnerships are acting strategically. In our view, culture is being used to promote employability among young people, and very recently I had an opportunity to meet a group of young people who were not in employment or education or training who were taking advantage of these initiatives to develop their skills. And the feedback from that persuaded me - had I had any doubts before then - that we can use culture as an effective tool to develop interpersonal skills, which also become appropriate skills for life more generally, but particularly for the workplace and employability.
Welsh: Oes. Mae yna werthusiadau o'r gwaith peilot wedi digwydd, ond bellach rydym ni'n symud ymlaen i weithgareddau i asesu'r cynllun cyflawn, ac mae yna adroddiadau - mae'r rhain i gyd yn gyhoeddus - y byddech chi wedi gallu eu gweld. Rydw i'n ddiolchgar iawn i'r farwnes. Mae'r Farwnes Andrews yn parhau i'n cynghori ni, yn ei ffordd ddihafal ei hun, ynglŷn â'r modd rydym ni'n gweithredu ar yr adroddiad y gwnaeth hi ei gynnig i ni yn y lle cyntaf. Mae yna adroddiad llawnach y gallaf i ei anfon i chi, efallai, ar y cynllun Cyfuno, i esbonio yn union sut rydym ni'n gweithredu mewn partneriaeth â'r awdurdodau lleol a sut mae'r cyfleon yma yn datblygu. Mae'r wyth partneriaeth yn gweithredu'n strategol. Yn ein barn ni, mae diwylliant yn cael ei ddefnyddio i hyrwyddo cyflogadwyedd pobl ifanc, ac yn ddiweddar iawn mi ges i'r cyfle i gyfarfod â grŵp o bobl ifanc a oedd ddim mewn gwaith na hyfforddiant sydd yn manteisio ar y cynlluniau yma er mwyn datblygu eu sgiliau. Ac roedd yr adborth o hynny yn fy mherswadio i - pe byddai gen i unrhyw amheuaeth cyn hynny - fod modd defnyddio diwylliant fel arf effeithlon i ddatblygu sgiliau rhyngbersonol, sydd hefyd yn dod yn sgiliau addas ar gyfer bywyd yn gyffredinol, ond yn arbennig ar gyfer y gweithle ac addasrwydd i gyflogaeth.
English: That would be great for us to look at because we're going to do a piece of work on the arts and poverty, and I think that that would help us as well.
Welsh: Ie. Byddai hynny'n grêt inni edrych arno achos rydym ni'n mynd i wneud darn o waith ar dlodi a'r celfyddydau, felly bydd hynny'n helpu, rwy'n credu, yn hynny o beth hefyd.
English: Well, yes, but we don't use the word 'poverty' in that way in our work. We are talking about culture as the key to open out broader experiences for people, and we were eager - . That's why we used the word 'fusion' and don't talk about tackling poverty.
Welsh: Ie, ond nid ydym yn defnyddio'r gair 'tlodi' yn y ffordd yna yn ein gwaith ni. Rydym ni'n sôn am ddiwylliant fel allwedd i agor profiadau ehangach i bobl, ac rydym ni'n awyddus i - . Dyna pam ein bod ni wedi defnyddio'r gair 'cyfuno' ac nad ydym yn sôn am drin tlodi, os caf i -
English: Fair enough.
Welsh: Digon teg.
English: Not that I'm trying to correct anything you say, of course, but these things are important. It's how you attract people to cultural activity; not saying, 'Well, you're in poverty, so what you need is culture.' That wouldn't work.
Welsh: Mae'n ddrwg gen i. Nid fy mod i'n trio cywiro dim byd rydych chi'n ei wneud fel pwyllgor, ond mae'r pethau yma'n bwysig, rydw i'n meddwl. Y ffordd rydych chi'n denu pobl i weithgaredd diwylliannol, nid yw drwy ddweud, 'Rydych chi'n dlawd, felly, beth rydych chi ei angen yw diwylliant.' Nid yw hynny'n gweithio.
English: Well, I'm sure we'll ask you to come in to discuss those issues at the time. Thank you. Mick Antoniw - questions from you now.
Welsh: Wel, mae'n siŵr y byddwn ni'n gofyn ichi ddod mewn i drafod y pethau hynny ar y pryd. Diolch yn fawr iawn. Mick Antoniw - cwestiynau gennych chi yn awr.
English: Briefly, if you could provide us with more information about how you're going to assess the success over the years to come, that would be of assistance. We don't have time to go into it now. My brief is different to everybody else's, so we now have to go back to Members who we've skipped over. Time is quite tight, just for you to be aware. Dai Lloyd.
Welsh: Yn fras, os ydych chi'n gallu rhoi mwy o wybodaeth ynglŷn â sut rydych chi'n mynd i asesu'r llwyddiant dros y blynyddoedd i ddod, byddai hynny'n helpu. Nid oes amser gyda ni i fynd mewn iddo fe nawr. Mae fy mrîff i'n wahanol i bawb arall, felly mae'n rhaid inni fynd nôl at Aelodau sydd wedi cael eu sgipio drostynt. Mae amser yn weddol dynn, jest ichi fod yn ymwybodol. Dai Lloyd.
English: Thank you, Chair. I think I'll restrict my comments, briefly. It was said, when we were scrutinising this draft budget last year, that it was important to share the investment of your department across Wales, and not just concentrate on Cardiff. So, the first question is: to what extent has that thinking been realised in the last year and in this budget? Also, what impact has planning for Brexit had on allocations in your department?
Welsh: Diolch, Cadeirydd. Rwy'n credu y gwnaf gyfyngu fy sylwadau yn fyr. Dywedwyd, pan oeddem ni'n craffu ar y gyllideb ddrafft yma'r flwyddyn ddiwethaf, ei bod hi'n bwysig rhannu'r buddsoddiad o'ch adran chi ledled Cymru, nid jest canolbwyntio yng Nghaerdydd. Felly, y cwestiwn cyntaf ydy: i ba raddau y mae'r meddylfryd yna wedi cael ei wireddu yn ystod y flwyddyn ddiwethaf ac yn y gyllideb yma? Hefyd, pa effaith mae cynllunio ar gyfer Brexit wedi ei gael ar y dyraniadau yn eich adran chi?
English: It's a little difficult for me to say anything about Brexit and its impact on culture because I don't know what the plans for Brexit are. As regards the future for the sector, in terms of individual freelance cultural practitioners - and I feel quite strongly about this because one is a close relation of mine - there is a risk that people will miss out on opportunities to make a living in the rest of Europe. There is a risk that we will lose out on the quality of the performance work at a European level in all of the cultural sectors that we have been able to take advantage of through the single market. If we leave the single market and the single market in the arts is destroyed, then that will be a huge cultural calamity. And therefore, until we know, it's difficult for us to know how we can plan for it. But, certainly, I will be planning as effectively as I can in the circumstances, as soon as we are clear in our own minds what we are actually facing. There's only one thing that causes me more concern, and that is what we're going to do with all those lambs that we export to Europe, but it's the same kind of scenario.
Welsh: Mae hi bach yn anodd imi ddweud dim byd ynglŷn â'r cynlluniau gadael yr Undeb Ewropeaidd a'i effaith ar ddiwylliant oherwydd nid wyf i'n gwybod beth yw'r cynlluniau. O ran dyfodol i'r sector, yr ymarferwyr celfyddydol unigol llawrydd - ac rwy'n teimlo'n reit gryf ynglŷn â hynny am fod un ohonyn nhw'n perthyn i mi yn eithaf agos - mae peryg i bobl golli cyfleoen i gael bywoliaeth yng ngweddill Ewrop. Mae yna beryg inni golli safon y math o waith perfformio ar lefel Ewropeaidd yn yr holl feysydd celfyddydol yr ydym ni wedi manteisio arno fo drwy'r farchnad sengl. Os ydym ni'n mynd allan o'r farchnad sengl, a bod y farchnad sengl mewn celfyddyd yn cael ei dinistrio, mae hynny'n drychineb ddiwylliannol enfawr. Ac felly, nes ein bod ni'n gwybod, mae'n anodd iawn inni feddwl sut y gallwn ni gynllunio ar ei gyfer o. Ond, yn sicr, mi fyddaf i'n cynllunio mor effeithlon ag y gallwn i yn yr amgylchiadau, cyn gynted ag y byddwn ni'n glir yn ein meddyliau beth ydym ni'n ei wynebu. So, dim ond un peth sydd yn peri mwy o ofid i mi, sef beth ydym ni'n mynd i wneud â'r holl ŵyn yna yr ydym ni'n eu hallforio i Ewrop, ond mae yr un math o sefyllfa.
English: We have gone over time. Thank you very much to you for coming in. We have asked for notes on different areas, so if you could get in touch with us. Thank you very much for attending.
Welsh: Rydym ni wedi mynd dros amser. Diolch yn fawr iawn i chi am ddod i mewn. Rydym ni wedi gofyn am nodiadau ar bynciau gwahanol, os medrwch chi gysylltu â ni. Diolch yn fawr iawn am ddod i mewn.
English: Welcome to item 3 on the agenda - supporting and promoting the Welsh language: an inquiry into the legislative, policy and wider context: evidence session 5. And welcome to Llinos Roberts, head of corporate communications, Welsh language and international, Coleg Cambria, representing ColegauCymru; Professor R. Gwynedd Parry, professor of law and legal history, director of learning and teaching, College of Law, Swansea University - a long title; and Lois Roberts, Welsh language officer, Coleg y Cymoedd. Thank you for attending today. As usual, we ask questions on the basis of different themes, so if it's okay with you, we'll go straight into questions. The first question from me is on your comments on how the Measure has developed since the 1993 Act - what positive or negative differences have you seen since that period?
Welsh: Croeso i eitem 3 ar yr agenda - cefnogi a hybu'r Gymraeg: ymchwiliad i'r cyd-destun deddfwriaethol a pholisi ac yn ehangach: sesiwn dystiolaeth 5. A chroeso i Llinos Roberts, sef pennaeth cyfathrebu corfforaethol, y Gymraeg a rhyngwladol, Coleg Cambria, yn cynrychioli ColegauCymru; yr Athro R. Gwynedd Parry, athro'r gyfraith a hanes cyfreithiol, cyfarwyddwr dysgu ac addysgu, Coleg y Gyfraith, Prifysgol Abertawe - teitl hir iawn; a hefyd Lois Roberts, swyddog y Gymraeg, Coleg y Cymoedd. Diolch i chi am ddod atom heddiw. Fel arfer, rydym yn gofyn cwestiynau ar sail themâu gwahanol, felly os yw'n iawn gyda chi, awn ni'n syth mewn i gwestiynau. Mae'r cwestiwn cyntaf gen i ar eich sylwadau chi ynghylch sut mae'r Mesur wedi datblygu ers Deddf 1993 - pa wahaniaethau cadarnhaol neu negyddol ydych chi wedi gweld ers y cyfnod hynny?
English: I think that in terms of the Measure and standards, from the point of view of ColegauCymru who I'm representing today, they have been subject to standards for almost two years now, but as individual colleges we've only been subject to them for around six months, and I think that's the case for universities too. So, in those terms, it's difficult at the moment to see the impact of those standards on us, because we've only been subject to them for a brief period of six months. I think the major impact - and, clearly, we had a long lead-in period leading up to April of this year; it was back and forth with standards for something like 18 months - but I think the biggest impact is the impact that it's had on workforce planning within our institutions. As part of the previous language schemes, we as Coleg Cambria - the college at which I work - were doing a great deal of workforce planning, and we had a language skills strategy, but that didn't happen in every college. What the standards and the Measure have meant is that there is now consistency, and that every college, then, has to do the same, and every university has to plan in the same way. So, it's brought great consistency, I think, to us as institutions.
Welsh: Rydw i'n meddwl, o ran y Mesur a'r safonau, o ran ColegauCymru yr wyf yn ei gynrychioli yma heddiw, maen nhw wedi bod yn ddarostyngedig i'r safonau ers bron i ddwy flynedd erbyn hyn, ond fel colegau unigol nid ydym ond yn ddarostyngedig ers rhyw chwe mis, ac rydw i'n meddwl bod hynny yr un fath ar gyfer y prifysgolion hefyd. Felly, o ran hynny, mae'n anodd ar y funud gweld beth ydy effaith y safonau arnom ni, achos cwta chwe mis rydym ni wedi bod yn ddarostyngedig iddyn nhw. Rydw i'n meddwl mai'r effaith fwyaf - ac, yn amlwg, roedd gennym ni gyfnod hir yn arwain at fis Ebrill eleni; roedd yn rhywbeth fel 18 mis o fynd yn ôl ac ymlaen efo'r safonau - ond rydw i'n meddwl mai'r effaith fwyaf mewn gwirionedd ydy'r effaith mae hyn wedi ei gael ar gynllunio y gweithlu o fewn ein sefydliadau ni. Fel rhan o'r cynlluniau iaith blaenorol, roeddem ni fel coleg yng Ngholeg Cambria - dyna'r coleg rydw i'n gweithio ynddo fo - yn gwneud llawer iawn o gynllunio'r gweithlu, ac roedd gennym ni strategaeth sgiliau ieithyddol, ond nid oedd hynny yn digwydd ymhob coleg. Beth mae'r safonau a'r Mesur wedi eu golygu ydy bod rhaid i ni gael cysondeb, a bod pob coleg, wedyn, yn gorfod gwneud yr un peth, a phob prifysgol yn gorfod cynllunio yn yr un modd. Felly, mae wedi dod â chysondeb mawr, rydw i'n meddwl, i ni fel sefydliadau.
English: I agree with you completely. As you mentioned, it's early to evaluate the whole area at the moment, because it's early. But what I feel, and this is an impression - I can't say that it's more than an impression as evidence - is that more and more people are aware of duties by institutions towards the Welsh language than there were before. It would be fair to say that the language scheme, whatever that was - it was hiding in a drawer somewhere - nobody really knew much about it. More staff now in the university - when I go around to speak to staff who are non-Welsh-speaking - are aware that there are legal duties, part-legal, towards the Welsh language, and that they're things that they have to take seriously. So, the mood is changing in terms of attitudes towards the Welsh language. Attitudes towards the Welsh language are becoming more professional, I would say, because of the standards. Therefore, I think there is room for us to be hopeful that the standards, as a device, as a tool, have the potential to make good and influence the practices of the institutions, because they are standards that create expectations on institutions, not on individuals. So, an institution has to respond, and that is very, very important, and people understand that.
Welsh: Rydw i'n cytuno efo chi'n llwyr. Fel roeddech chi'n sôn, mae'n gynnar i werthuso yr holl beth ar hyn o bryd, oherwydd mae'r peth yn - . Mae'n gynnar, felly, o ran hynny. Ond yr hyn rydw i'n ei deimlo, ac argraff ydy hyn - ni allaf ei roi yn fwy nag fel tystiolaeth argraffiadol - mae yna fwy a mwy o bobl yn ymwybodol o ddyletswyddau sefydliadol tuag at yr iaith Gymraeg nag oedd o'r blaen. Byddai'n deg i ddweud bod y cynllun iaith, beth bynnag oedd hwnnw - mi oedd hwnnw yn cuddio mewn rhyw ddrôr yn rhywle - nid oedd neb, a dweud y gwir, yn gwybod llawer o ddim bod amdano fo. Mae yna lawer yn fwy o staff rŵan yn y brifysgol - pan fyddaf i'n mynd o gwmpas yn siarad efo staff di-Gymraeg, er enghraifft - sydd yn ymwybodol bod yna ddyletswyddau cyfreithiol, lled-gyfreithiol, tuag at y Gymraeg, a'u bod nhw'n bethau mae'n rhaid eu cymryd o ddifrif. Felly, mae'r naws yn newid o safbwynt agweddau tuag at y Gymraeg. Mae agweddau tuag at y Gymraeg yn dod yn fwy proffesiynol, fe fuaswn i'n ddweud, oherwydd y safonau. Felly, rydw i'n credu bod yna le inni fod yn obeithiol fod y safonau, fel dyfais, fel arf - mae ganddyn nhw'r potensial i wneud daioni ac i ddylanwadu ar arferion sefydliadol, oherwydd safonau sy'n creu disgwyliadau ar sefydliadau ydyn nhw, nid ar unigolion. Felly, mae'n rhaid i'r sefydliad ymateb, ac mae hynny'n bwysig iawn, iawn, ac mae pobl yn deall hynny.
English: Great. Lois.
Welsh: Grêt. Lois.